Decizia de numire în funcţie a fost semnată vineri de Ponta.

Stanoevici a fost revocat din funcţia de ministru delegat pentru Românii de Pretutindeni la finele anului trecut, în contextul formării noului Guvern Ponta.

El a fost contestat pentru modul în care şi-ar fi îndeplinit atribuţiile ministeriale pentru diaspora, care s-a confruntat cu probleme în a-şi exercita votul la alegerile prezidenţiale de anul trecut, iar Traian Băsescu, atunci preşedintele ţării, a cerut demisia acestuia.

Bogdan Stanoevici este de profesie actor, fiind cunoscut pentru roluri precum "Sania albastră", de Ioan Cărmăzan, "Noi, cei din linia întâi", de Sergiu Nicolaescu, şi "Tertium non datur", de Lucian Pintilie.

Cu doar câteva luni înainte de Revoluţie, acesta a părăsit România în 1989, stabilindu-se în Franţa, unde şi-a continuat cariera actoricească. Bogdan Stanoevici a revenit în România în anul 2011.